2009年4月6號，威苑花園發生家庭慘劇。一名十四歲少年本來同媽媽同埋十三歲嘅妹妹一家三口相依為命，慘劇入面一家三口好似平時一樣響屋企共享天倫。去到5號晚黑十一點幾，媽媽將瞓到好冧嘅女抱入房到，當時少年亦冇察覺媽媽有咩異常，就好似平時咁響自己間房到瞓，平日都習慣由媽媽叫醒嘅少年瞓到6號朝早十一點幾先醒，當時佢已經覺得好奇怪點解媽媽冇叫佢起身返學，少年就馬上去到媽媽同妹妹間房睇吓咩事，發現間房反鎖咗，叫極都冇人應，間房又冇嗮聲，心知不妙。